इलाकों के आदिवासियों को पीने के लिए साफ पानी तक नसीब नहीं होता है. इस खनन इलाके में रहने वाले आदिम जनजाति परिवार जिनका भोजन, स्वास्थ्य, रोजगार जंगल पर निर्भर था, आज वह अपने संसाधनों से वंचित होते जा रहे हैं. सरकार भले आज तक जंगल के इस बिहड़ में मूल-भूत सुविधा पहुंचाने में नकाम रही है. लेकिन उनके बसहाट से उन्हें बेदखल कर बॉक्साइट निकालने में कोई कसर नहीं छोड़ी. नेतरहाट के आदिम जनजतियों को उजाड़ने का पूरा मसौदा तैयार दिखता है. क्षेत्र नक्सलग्रस्त होने के बावजूद भी यहां खनन का काम बिना किसी डर के लगातार होता रहता है. जब नक्सलियों को लेवी नहीं मिलती तो वे एक-दो दिन के लिए बॉक्साइट का परिचालन रोक देते हैं. वसूली पूरी होते ही फिर से वही धंधा शुरु हो जाता है.